Oleneb, millisel viisil soovid maasoojuspumpa paigaldada: kas horisontaalse maakollektoriga või tahad vertikaalset lahendust ehk kollektorit puurkaevu lahendusega.  Horisontaalse maakütte lahenduse puhul vajaliku energiakoguse ammutamiseks on vajalik piisavalt suure vaba krundipinna olemasolu, ca 600 m². Rusikareegel ütleb, et 1 m² hoone köetavat pinda vajab vähemalt 3 m maakollektorit ja 1 m² hoone köetavat pinda vajab vähemalt 3,6m² vaba maapinda.  Vertikaalse ehk puurkaevuga maakütte lahenduse  puhul peate arvestama, et Eesti tingimustes tuleb teha keskmiselt kaks 50-100m sügavusega puurkaevu ning need peavad asetsema teineteisest ca 6m kaugusel.  Õhk-vesi soojuspumba ja õhksoojuspumba paigaldamiseks pole kinnistu suurusel sisuliselt mingit tähtsust kuna seade on võimalik paigaldada 1 m² krundi pinna peale või otse maja külge.